
AL

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor, transmis spre dezbatere, în fond, în procedură de urgență, Comisiei  pentru buget, finanțe și bănci și Comisiei pentru tehnologia informației și comunicațiilor cu adresa nr. Plx. 7 din 7 februarie 2024.
	În raport cu obiectul și conținutul său normativ, proiectul de lege face parte din categoria legilor ordinare.


                PREŞEDINTE,                                                  PREȘEDINTE,

          Bogdan – Iulian HUȚUCĂ                           Sorin - Dan MOLDOVAN

RAPORT COMUN

asupra proiectului  de Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor

În conformitate cu prevederile art. 95 și art. 117 alin.(3)  din Regulamentul Camerei Deputaților, Comisia pentru buget, finanțe și bănci și Comisia pentru tehnologia informației și comunicațiilor au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor. 
	Conform prevederilor art.75 din Constituția României, republicată și ale art.92 alin. (9) din Regulamentul Camerei Deputaților, Camera Deputaților este Cameră decizională.
	Senatul, în calitate de primă Cameră sesizată, a adoptat proiectul de lege în ședința din 05 februarie 2024.  
	La dezbaterea proiectului de lege s-au avut în vedere:
· avizul favorabil al Consiliului Legislativ transmis cu nr.1138/29.11.2023;
· avizul favorabil al Comisiei pentru știință și tehnologie transmis cu nr.4c-24/15/2024; și
· avizul favorabil al Comisiei pentru apărare, ordine publică și siguranță națională transmis cu nr.4c-15/15/2024.
Proiectul de lege reglementează măsurile tehnice și administrative necesare retehnologizării centrului de date din municipiul Brașov aflat în administrarea Ministerului Finanțelor constând în găzduirea intermediară a sistemelor de comunicații si de tehnologia informației relocate din acesta, precum și consolidarea capacităților tehnice necesare dezvoltării și funcționării Sistemului informatic al Ministerului Finanțelor de către Serviciul de Telecomunicații Speciale prin construirea unui nou centru de date care să asigure găzduirea sistemelor de comunicații și de tehnologia informației ale Ministerului Finanțelor.
În conformitate cu prevederile art. 62 și 64 din Regulamentul Camerei Deputaților, membrii Comisiei pentru buget, finanţe şi bănci și cei ai Comisiei pentru  tehnologia informaţiei şi comunicaţiilor au examinat proiectul de lege în şedinţe separate. 
Comisia pentru buget, finanțe și bănci a examinat proiectul de lege în ședința din data de 20 februarie 2024. La lucrările comisiei, deputații şi-au înregistrat prezenţa conform listei de prezenţă.
	Comisia pentru tehnologia informaţiei şi comunicaţiilor a dezbătut proiectul de act normativ în ședința din 19 martie 2024. La lucrările comisiei deputații au fost prezenți conform listei de prezență.
		La dezbaterea proiectului de lege au participat, în calitate de invitați, din partea Ministerului Finanțelor, domnul Alin Andrieș - Secretar de Stat și domnul Constantin Bărbulescu - șef serviciu - Centrul Național de Informații Financiare, din partea Serviciului de Telecomunicații Speciale, domnul Mădălin Mihai -  adjunct tehnic al directorului STS, din partea Serviciului Român de Informații, domnul Anton Rog – director al Centrului Național Cyberint și doamna Iordache Luiza – adjunct al directorului juridic, iar din partea Oficiului Registrului Național al Informațiilor Secrete de Stat, doamna Simona Marinescu – director general adjunct.
	În urma dezbaterilor proiectului de lege şi a opiniilor exprimate, membrii celor două comisii au hotărât cu majoritate de voturi, să transmită plenului Camerei Deputaților, prezentul raport comun prin care se propune adoptarea proiectului de Lege pentru aprobarea Ordonanţei de urgenţă a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor în forma adoptată de Senat, cu amendamente respinse redactate în anexă.
	În raport cu obiectul și conținutul său, proiectul de Lege face parte din categoria legilor ordinare.



	PREŞEDINTE, 

Bogdan-Iulian HUȚUCĂ
	PREŞEDINTE,

Sorin – Dan Moldovan


	

SECRETAR,

Iulius Marian FIRCZAK

	

SECRETAR,

Radu- Dinel Miruță












			
	Șef serviciu,
Giorgiana Ene


Consilier parlamentar, 
Elena  Pantazescu
	
Consilier parlamentar, 
Mihaela Astafei

ANEXĂ
AMENDAMENTE RESPINSE

PLx 7/2024
	Nr. crt.
	Text

	Text adoptat de Senat
	
Text amendament

	Motivare amendament
	Motivare respingere

	1. 
	
	
Titlul legii
Lege pentru aprobarea Ordonanţei de urgenţã a Guvernului nr.107/2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor

	
Nemodificat 
	
	

	2. 
	
	Articol unic. - Se aprobă Ordonanţa de urgenţã a Guvernului nr.107 din 29 noiembrie 2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor, publicată în Monitorul Oficial al României, Partea I, nr.1092 din 5 decembrie 2023.
	Articol unic. - Se aprobă Ordonanţa de urgenţã a Guvernului nr.107 din 29 noiembrie 2023 privind unele măsuri pentru consolidarea capacităţilor tehnice necesare funcţionării sistemului informatic al Ministerului Finanţelor, publicată în Monitorul Oficial al României, Partea I, nr.1092 din 5 decembrie 2023, cu următoarea modificare:
	
	Respins prin vot

	3. 
	Art. 5. — Pentru construirea centrului de date prevăzut la art. 3
alin. (1) și amenajarea spațiilor tehnice din centrele de date administrate de Serviciul de Telecomunicații Speciale, prevăzute la art. 4 alin. (1), Serviciul de Telecomunicații Speciale achiziționează, după caz, servicii de proiectare și asistență
tehnică, lucrări de investiții, inclusiv instalații, rețele, utilități, dotări și echipamente tehnologice aferente centrelor de date, precum și echipamente criptografice aflate în catalogul național de pachete, produse și profile INFOSEC al Oficiului Registrului Național al Informațiilor Secrete de Stat, avizate din punctul de vedere al securității cibernetice de către Centrul Național Cyberint.
	-----------------------------------
	- Articolul 5 se modifică și va avea următorul cuprins:
”Art. 5. — Pentru construirea centrului de date prevăzut la art. 3 alin. (1) și amenajarea spațiilor tehnice din centrele de date administrate de Serviciul de Telecomunicații Speciale, prevăzute la art. 4 alin. (1), Serviciul de Telecomunicații Speciale achiziționează, după caz, servicii de proiectare și asistență tehnică, lucrări de investiții, inclusiv instalații, rețele, utilități, dotări și echipamente tehnologice aferente centrelor de date, precum și echipamente criptografice aflate în catalogul național de pachete, produse și profile de protecție INFOSEC al Oficiului Registrului Național al Informațiilor Secrete de Stat.

Autor:  deputat Radu-Dinel Miruță – Grup parlamentar USR

	Oficiul Registrului Național al Informațiilor Secrete de Stat este autoritatea națională responsabilă de coordonarea proceselor de certificare a tuturor produselor INFOSEC destinate utilizärii la nivel național, pentru care se solicită includerea în Catalogul național de pachete, produse și profile de protecție INFOSEC.
Scopul Catalogului este de a furniza persoanelor juridice de drept public sau privat, care au în administrare sisteme informatice și de comunicații care vehiculează informații clasificate naționale, NATO și UE, o listă de pachete, produse și profile de protecție INFOSEC, care pot fi utilizate pentru îndeplinirea cerințelor de securitate.
În cazul produselor criptografice, introducerea în Catalog se face pe baza evaluării a două laboratoare de evaluare criptografică, din cele 3 autorizate la nivel național, din cadrul Ministerului Apărării Naționale, Serviciului de Informatii Externe și Serviciului Român de Informatii.
Evaluarea laboratoarelor criptografice se face pe baza standardului internațional FIPS -  Federal Information PRocessing Standard, dezvoltat de NIST - Național Institute of Standards and Technology, agenție a Guvernului Statelor Unite ale Americii, standard care abordează inclusiv aspecte privind securitatea cibernetică a produsului evaluat.
În cazul produselor introduse în Catalog, Centrul National Cyberint, din cadrul Serviciului Român de Informații, nu are nicio atribuție legală privind avizarea acestor produse din punct de vedere al securității cibernetice.
Conform prevederilor art. 16 din Legea nr. 58/2023 privind securitatea și apărarea cibernetică a României, Serviciul de Telecomunicații Speciale este autoritatea competentă în [image: ]domeniul securității cibernetice pentru infrastructurile, rețelele, sistemele, serviciile proprii și spectrul de frecvențe radio proprii, precum și pentru cele reglementate prin legi speciale.
	Respins prin vot

